
Tokom prethodne nedelje u Italiji 
je održana Generalna skupština 
Interpola, međunarodne policijske 
organizacije koja je nastala kao 
rezultat razvoja policijske saradnje 
otpočete međunarodnom anti- 
anarhističkom konferencijom održa- 
nom krajem XIX veka, takođe u 
Italiji. Ivica Dačič je upravo taj i 
takav skup belosvetskih kriminalaca, 
koji batinom sprovode zakone bo- 
gatih, iskoristio kao alibi svojstven 
prevej anom lopovu - da bi bio što dalj e 
od dešavanja u Srbiji. Informacije 
o nelegalnim prisluškivanjima koje 
je sprovodila policija procurile su 
nedavno do j avno sti, pa j e glavni akter 
afere „kofer sa novcem” i trenutni 
premijer Dačić mudro procenio da bi 
najbolje bilo da ga se što manje vidi i 
čuje, pogotovo uzimajući u obzir da 
se ovih dana obeležava i 100 dana na 
vlasti nove kamarile. 

Policijske vucibatine svuda su iste 

Naravno, svi u Srbiji znaju da policija 
prisluškuje koga god želi bez ikakvih 
ograničenja. Direktni i indirektni 
saradnici obaveštajnih službi 
igraju bitne faktore u političkom 
životu ove zemlje već decenijama, 
a prisluškivanja, zastrašivanja, 
infiltriranja i premlaćivanja su 
njihove omiljene metode. Svi to 
znaju, ali niko ne preduzima bilo 
kakve radnje da bi se to kriminal- 
no ponašanje vucibatina iz MUP-a 
sprečilo. Dapače, do nedavno su javne 
priče o nelegalnim prisluškivanjima 
bile rezervisane ili za državne 
funkcije bez ikakve suštinske moći - 
za „zaštitnika građana” ili za obične 
bezumnike. Tek sada, kada se došlo 
do toga da je počeo otvoreni sukob 


između zaraćenih frakcija buržoazije, 
koja svaka pohlepno pokušava da od 
opljačkanog naroda za sebe uzme što 
veći deo plena, i „ozbiljna” javnost, 
uključujući i sve kontrolisane medije 
i korumpirane novinare, počinje da 
se izveštava o takvom ponašanju po- 
licije. Ne treba imati iluzije - čak i 
kada bi se sankcionisali oni koji 
su izveli ovaj slučaj prisluškivanja 
- država se, bez obzira na sadržaj 
bilo kog zakona, nikada neće odreći 
mogućnosti da one koji dovode u 
pitanj e vlast onih na vlasti sabotira na 
svaki raspoloživi način. Činjenica je 
da i mnoge zemlje ,,zapadnog cc sveta, 
s tzv. „dugovečnim demokratijama cc , 
uprkos neprestanom hvalisanju kako 
se kod njih poštuju ljudska prava, 
bez problema praktikuju ne samo 
prisluškivanje protivnika sistema, 
već i njihovo nelegalno zatvaranje, 
transportovanje, mučenje i ubijanje. 

Pomnožisa dvajlisatri 

I takva situacija će postajati sve gora 
i gora, sve dok se ne organizujemo i 
suprotstavimo se oduzimanju naših 
prava. Ako je verovati Hitlerovoj 
naslednici Angeli Merkel, dužnička 
kriza u Evropi će trajati najmanje 
još pet godina. Naravno, takvim 
njuškama čovek ne može verovati, 
pa je potpuno smisleno tu brojku 
pomnožiti sa dva ili tri kako bi se 
dobila realna procena dužine pakla 
koji nam predstoji. Setite se samo 
kako su izgledale najave domaćih 
vlasti, od 2000. na ovamo, o trenutku 
priključena Srbije EU. Još uvek nam 
je na pameti vodena regata koju je 
organizovao bivši premijer Zoran 
Živković pod sloganom - Srbija 
u EU 2011! Nastavak dužničke 



Štrajk sprečava otpuštanja 
i loše uslove rada, izaziva 
probleme pri privatizaciji 
i ubija kapitalizam 


krize znači još „stezanja kaiša” 
najsiromašnijima, koje bogataši, 
usled neorganizovanosti radnika, 
koriste kao vreće za udaranje. 

Na izborima u SAD je ponovo 
pobedio Barak Obama. Vrlo često, 
uzimajući u obzir snagu SAD-a, 
ljudi iz „ostatka sveta cc smatraju 
da je i za njih izbor američkog 
predsednika jednako važan kao i za 
same građane SAD-a. No, istorija je 
do sada mnogo puta pokazala da su, 
uprkos minimalnim i nominalnim 
neslaganjima između dva američka 
kandidata - razlike u njihovim 
spoljnim politikama nepostojeće. 
I demokratski i republikanski 
predsednici vodili su ratove protiv 
drugih država, bombardovali, 
mučili i ubijali nedužne svuda 
po svetu. Razlika nije velika ni za 
građane SAD-a, no, identičnost 
imperijalističke politike američke 
vladajuće klase je najlakše ustanoviti 
upravo na osnovu analize njihove 
spoljne politike i odnosa prema 
ostatku čovečanstva. 


“KADA DAM HRANU SIROMAŠNIMA, NAZIVAJU ME SVECEM. KADA PITAM ZAŠTO SU Tl LJUDI SIROMAŠNI, NAZIVAJU ME KOMUNISTOM” (D.H.Kamara) 













AKTUEINO 



Student blokirali beogradske ulice 



Studenti su proteklih dana poslali 
nekoliko otvorenih pisama iz kojih 
ovde prenosimo neke delove. 

Javnosti: Pitanje dostupnosti obra- 
zovanja se tiče svih i svakoga. (...) 
Obrazovanje više nije pitanje talenta 
- kvote za budžet su tako male, a 
školarine tako visoke da na jednog 
talenta koji upiše fakultet, dva talenta 
otpadnu jer nemaju dovoljno novca 
i nastavljaju kroz život sa gorkim 
osećajem osujećenosti i razočarenja, 
slomljeni pre nego što su i počeli da 
žive. (...) Ili ćete godinama štedeti za 
obrazovanje (mislite da je to moguće, 
pored svih nepredviđenih troškova 
i poskupljenja?) ili ćete od osnovne 
škole forsirati dete, kako bi mu 
povećali šanse, da stalno uči umesto 
da se igra i druži i raste (mladost 
pusta prođe...) ili ćete uzeti kredit (još 
jedan kredit!?) od više hiljada evra za 
školovanje zbog koga nećete znati ka- 
ko da skrpite kraj sa krajem, a mladi će 
posle fakulteta godinama vraćati rate 
umesto da uživaju u prvim plodovima 
svog rada i osamostale se. Sviđaju vam 
se ove opcije? Ni nama. Zato hoćemo 
da se borimo. (...) Objasnite svojim 
prijateljima, ohrabrite svoju decu, 
podržite svoje kolege, podignite svest 
drugima. 

Profesorima: Ova država je između 
nas i vas stvorila sukob. Fakulteti se 
finansiraju samostalno - od naših 
školarina i mnogih dodatnih taksi 
kojima smo opterećeni. To indirektno 
znači da vaša plata zavisi od naših 
školarina. Mnogi od vas će reći: 
„Nije, nemoj tako, platu dobijamo iz 
državne kase.“ Dobro, ali zašto onda 
na Nastavno-naučnom veću fakulteta 
glasate za povećanje školarina? Zašto 
od 1999. godine nije bilo nijednog 
štrajka profesora na Univerzitetima? 
(...) Smatramo da je to nedopustivo. 
Ne samo zato što država stavlja nas i 
naše roditelje u podređeni položaj, već 
i zato što u tom procesu svodi znanje 
na robu, a vas na trgovce tom robom. 
(...) Potrebna nam je vaša podrška. 
Ali, ne treba nam uobičajena formalna 
podrška bez učešća. Dođite na protest, 
utičite na javnost, pričajte sa nama kao 
sa jednakima, pridružite nam se. 

Sindikatima: Kao studenti iz radni- 
čkih porodica i budući radnici, 
smatramo da je naše međusobno 
povezivanje jako važno u ovim 
smutnim vremenima (...) Jedna od 
takvih tekovina radničke borbe je i 
besplatno, kvalitetno obrazovanje, koje 
služi napretku celog društva. 


Između 400 i 500 studenata Uni- 
verziteta u Beogradu i Univerziteta 
umetnosti održalo je 7. novembra 
protest za besplatno obrazovanje. 
Oni su se najpre okupili na Student- 
skom trgu, da bi nakon toga prošeta- 
li centralnim beogradskim ulicama. 
Krećući se Terazijama do Slavije pa 
sve do zgrade Ministarstva prosvete, 
studenti su skandirali „Besplatno 
školstvo!“ „Bando buržujskaU, „Svi 
u blokade!“ Oni nisu želeli da pre- 
govaraju ni sa kim iz ministarstva, 
već su samo poslali svoje delegate da 
obaveste zamenika ministra prosve- 
te, Slobodana Stupara, da je njihov 
jedini zahtev besplatno, tj. potpuno 
javno finansirano obrazovanje. Poli- 
cija je u jednom trenutku pokušala 
da zastraši okupljene studente tako 
što je zapretila da će protiv ljudi koji 
su prijavili skup podneti prekršajne 
prijave. Studenti se nisu uplašili 
takvog ultimatuma, nego su ostali 
još neko vreme ispred ministarstva, 
da bi nakon toga otišli na Filozofski 
fakultet kako bi održali zbor, na ko- 
me je trebalo da razmatraju dalje 
načine organizovanja i radikalizacije 
protesta. 

Pod parolom „Vreme je za besplatno 
obrazovanje“ studenti su sa protesta 
uputili javnosti jasnu poruku da više 
neće moliti za bodove i uslove, ili 
prositi za mrvice sa trpeza ministara 
i rektora, već će se aktivno boriti za 
slobodno obrazovanje koje će biti 
besplatno (tj. u potpunosti javno 


finansirano), kvalitetno i dostupno 
svima. Svesni da znanje nije roba, 
kao i da je obrazovanje elementarno 
pravo koje im pripada, studenti sada 
javno traže besplatno obrazovanje, 
što je do skoro bila tabu tema. Oni 
znaju da ih jedino ovakav zahtev 
može konačno sve ujediniti u 
njihovoj borbi, budući da su mekši 
i kontradiktorni zahtevi vodili 
dosadašnje studentske proteste u 
propast. Pored toga što zahtev za 
besplatnim obrazovanjem ujedinju- 
je sve studente, koji onda imaju 
podršku cele javnosti budući da je 
ovakav zahtev svakome razumljiv, 
on će predstavljati i mnogo jači 
pritisak na državu. Ujedno, takav 
zahtev povezuje studente iz Srbije 
sa njihovim kolegama iz ino- 
stranstva i na golobalnom nivou, 
što je preduslov za stvaranje jakog 
internacionalnog pokreta koji se 
bori ne samo za besplatno nego i 
za kvalitetnije i potpuno slobodno 
obrazovanje. 

Prošlogodišnje blokade fakulteta, 
kao i ovogodišnje blokade Arhi- 
tektonskog fakulteta, Fakulteta 
likovnih umetnosti i FASPER-a, 
zajedno sa otvorenim zahtevom 
za besplatno obrazovanje za sve, 
značajno menjaju i radikalizuju 
ovdašnji studentski pokret. Stoga, 
bez preterivanja možemo reći da 
je ovaj protest označio početak 
novog poglavlja u studentskom or- 
ganizovanju na našim prostorima. 





ex-Idolmladih 


UGREBIDUBUE V 

Novi robovlasnički zakon 

Vlada Srbije priprema novi zloglasni Zakon o radu, po direktiva- 
ma MMF-a, a „žuti" sindikati, kao i uvek, igraju svoje igre u 
dosluhu s vlašću 


Ako su radnici i radnice ikada imale iluziju 
da su državni zakoni tu da bi ih zaštitili, 
nova vlada Srbije se potrudila da im tu 
iluziju u potpunosti razbije. Naravno, 
zakoni su uvek zakoni vladajuće klase, 
koji za cilj imaju držanje radničke klase 
u pokornosti i omogućavanje aktivne 
pljačke koju buržoazija vrši - no, usled 
dugih i krvlju zalivenih borbi radničkog 
pokreta kroz istoriju, vladajuće klase, i 
njene države, su primorane da radnicima 
učine neke ustupke. No, kao i sa svim 
drugim ustupcima, čim radnička klasa 
nije dovoljno organizovana da osvojeno 
brani, gazde će preduzeti sve mere kojim 
bi osvojena prava poništili, i omogućili 
sebi još veću pljačku. Takva nova pljačka 
se sprema u vidu novog Zakona o radu, 
koji Vlada Srbije sprema u skladu sa 
direktivama Međunarodnog monetarnog 
fonda. 

Produžavanje rada na određeno vreme 
sa godinu na tri godine, ograničenje od- 
govornosti gazda za isplaćivanje otprem- 
nina radnicima koji bivaju otpuštani, 
skraćivanje dužine trajanja godišnjeg 
odmora, produžavanje prekovremenog 
rada na više od osam časova nedeljno, 
skraćivanje perioda plaćenog odsustva, 
oslobađanje gazda obaveze poštovanja 
kolektivnog ugovora, produžavanje pe- 
rioda moguće suspenzije radnika sa tri 
na petnaest dana i značajno skraćivanje 
perioda u kom sindikalni aktivisti mogu 
dobiti otkaz su samo neki od elemenata 
novog robovlasničkog zakona. 

Šta na to kažu žuti sindikati? Kao i obično, 
na početku, oni su spremni da ponešto 
prigovore, ne odstupajući od svoje idiotske 
teze o potrebi za socijalnim dijalogom - 

Da li ste 
znali o 

...da je juče u svetu 60.000 
Ijudi umrlo od gladi, dok nam 
kapitalistički mediji nepresta- 
no ispiraju mozak raznim dru- 
gim besmislenim pričama? 

V_ / 


Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


tvrdeći, uprkos čitavoj istoriji i zdravom 
razumu, da je moguće doći do dogovora 
koji će odgovarati i gazdama i radnicima. 
Odbijajući da priznaju da radnici i gazde 
imaju nepomirljive interese, i da se u 
narodnoj poslovici - dok jednom ne 
svane, drugom ne smrkne - misli upravo 
na takve odnose. Kažemo, kao i obično, 
u početku su žuti sindikati spremni i da 
,,prigovore“ na neke od elemenata novog 
zakona, pa će verovatno, usled sve jačeg 
pritiska odozdo, biti spremni da izgovore i 
neku oštriju reč, ili čak da pozovu i na neki 
protest, ali svi znamo kako se ova stvar, 
što se tiče ti radničkih birokrata, završava. 
Nakon određenog vremena će nam reći 
da su pokušali sve, da jednostavno nema 
alternative i da se moraju prihvatiti 
predlozi gazda. 

Tema izmena zakona o radu stavlja 
radničku klasu u Srbiji u sličnu situaciju 
u kojoj se nalazi radnička klasa širom 
Evrope i sveta, u situaciju u kojoj 
gazde bez milosti pokušavaju da iseku 
sva socijalna davanja stečena prava, 
otvoreno prizivajući robovlasničke 
odnose. To je prilika da se radnice 
i radnici Srbije istrgnu iz čeličnog 
zagrljaja žutih sindikata, i da masovnim 
kolektivnim direktnim akcijama protiv 
gazda i države, skupa sa svojom braćom i 
sestrama iz čitave Evrope, kažu otvoreno 
Ne kapitalističkim zlikovcima. Za to je, 
pre svega, potrebno organizovati se i 
preuzeti inicijativu. 

Tadej jfreporučujeji (m 

Vtfhatrve LearnedAbout 
U.S.Foreign Policy 

Vrlo interesantna 
kompilacija isečaka 
iz dokumentarnih 
filmova, snimaka sa 
javnih skupova itd, 
koja se bavi američkim 
vojnim intervencijama 
nakon Drugog svet- 
skog rata i tajnim 
operacijama CIA-e. 
Ovaj dokumentarac 
nećete videti na televiziji, niti se ovako nešto 
uči u školi. Ako vas interesuje istina o svetu 
u kome živimo, ovaj pregled je pravi izbor 
jer će vam pomoći da sklopite kockice u 
jasniju sliku. Koliko god da ste upućeni u 
ovu tematiku, čućete i videti neku novu 
informaciju koja će vas iznenaditi. Između 
ostalog, korišćeni su inserti iz filmova: Cover 
Up: Behind the Iran Contra Affair (1988); 
Father Roy: Inside the School of Assassins 
(1997); Genocide hy Sanctions (1998); The 
Panama Deception (1992); Bitter Paradise: 
JFhe Sell-out ofEast Timor (1996). _ 



iNolebaran!? 



Šta sam ono beše pričao?... A da, o lebu! I tako 
smo se kao klinci tih srećnih osamdesetih iz 
hobija jutrom otimali s penzosima za jeftiniji 
polubeli leba. Nismo imali pojma da će nam 
koju godinu kasnije takve veštine dobro doći. 
Početkom devedesetih svaku noć po ciči zimi 
čekam s ortakom Dejom Ruzmarinom za leba 
u pekari ,,Ishrana“, baš preko puta prozora 
učionice u smederevskoj gimnaziji koju sam 
studirao narednih pet godina. Čekaš da stigne 
u ponoć, uzmeš maksimalno dve dozvoljene 
vekne i metneš ih u nedra ko radijatore (i do 
kuće sve pojedeš). 

A tamo negde pred faks sredinom devedesetih 
leba bilo koliko ti duša ište, al ni tad uvek i uz 
leba. Pa kad se navarimo, usred noći kucnemo 
na zadnji ulaz pekare koja se nalazi u rodnoj kući 
Branislava Nušića. E smešan taj Nušić, jednom 
mi se ukazao dok sam pišao iza njegovog 
spomenika, аГ o tome ću drugi put. 

I dadu me tako moji u Beograd na škole. Imao 
kao one bonove za menzu, аГ ko će tri puta na 
dan na drugi kraj grada u red po splačine (tad 
je osim predavanja i vežbi, moralo da se ide i na 
fizičko - ceo ti dan već prođe dok se prošetaš 
do bazena na Banjici). I pošto kad platiš kiriju 
nije bilo para još i za hranu, ekipa je ipak uvek 
imala za „virtuelni picu“: staviš na koru hleba 
,,polimarkov“ pica kečap koji se tek pojavio 
(ma hit!), zažmuriš i specijalnim istočnjačkim 
tehnikama kontrole uma tripuješ da jedeš picu. 
E dođe i novi vek, tu sam već nešto pisao, svirao 
kurcu i tako to, uspevao da skupim i po četres 
ljudi po koncertu (ako dođe ceo Horkestar), a 
procenjuje se da je moje knjige pokušalo da čita 
i preko sto ljudi. Horoskop da ne pominjem! A 
svirao sam i u leba, da! S ovakvom popularno- 
šću, često su me zvale mlade neafirmisane grupe 
da im gostujem kao specijalno iznenađenje. 
Često i bend koji se ubrzo okitio neverovatnim 
uspehom i to sve preko jednog astronomskog 
hita koji peva upravo o lebu, i to buđavom. 
Nedugo posle je samoproklamovani „gazda od 
benda“ izbacio iz grupe stare drugare “od ispred 
dragstora“, i evo ga sad živi u Emtiviju. Nema ga 
dasejavi... 

Pazi, kad malo bolje pogledaš, leba u Srbiji uvek 
ima dovoljno, pa ne znam da je kakav suša, i 
treba da si jako nadaren da bi umro od gladi... I 
tu je jedna ogromna prevara! Većina ljudi samo 
za prost leba i imaju, eventualno i za podrigušu 
i onu kacu piva od dva litra ili plastičnu votku... 
Zato se i ne umire od gladi, nego od debljine, 
srčke, pritiska, šećera, ciroze jetre, raka želuca i 
dvanaestopalačnog creva. E, leba mu jebem! 


Direktnu akciju možete nabaviti na sledećm mestima: 

BEOGRAD: Knjižare BARABA, PLATO i 
BEOPOLIS; Kafići BROD, BRAT FIDEL i 
BRAT ČE. KRAGUJEVAC: Kafane MAGMA 
i MARKO. SREMSKA MITROVICA: Knjižara 
BUKBAR. UŽICE: Kafić KUĆAČAJA. NIŠ: 
Udruženje ŽENSKI PROSTOR. ZAJEČAR: 
Omladinski centar ZAJEČAR. NOVI SAD: 
Knjižare NUBLU i MALA VELIKA KNJIGA. 

2. novembar. Četvoro radnika pri- 
mljeno je u bolnicu nakon sukoba do 
kojih je došlo pred kapijama fabrike 
„Ikea” u italijanskom gradu Pjaćenci. 
Ova poslovna jedinica je glavni centar 
za skladištenje proizvoda velike šved- 
ske firme u Italiji, a u njoj su italijanski 
radnici kooperantski izvođači posla. 
Kao što je često slučaj u Italiji, reč ,,ko- 
operantskČ podrazumeva bezočno 
izrabljivanje i nepoštovanje radnih 
propisa i kolektivnih ugovora. Ovakvo 
stanje podstaklo je radnike, među 
kojima je najviše imigranata, na 
pobunu koja traje već nekoliko dana. 


Centar za liberterske studije predstavlja: 

Revolucionarni sindikalisti i 
fabrički komiteti u ruskoj revoluciji 


Spontana težnja radnika da organizuju fabričke 
komitete i da intervenišu u procesu upravljanja fa- 
brikama neizbežno je ohrabrena revolucijom, zbog 
koje su radnici verovali da sredstva za proizvodnju u 
čitavoj zemlji sada pripadaju njima i da njima mogu 
upravljati po svom nahođenju i u sopstvenom intere- 
su. Ono što je započelo pre Oktobarske revolucije, u 
njoj se odigravalo još češče i otvorenije i, za trenutak, 
ništa nije moglo zadržati talas pobune. 



Njihova saopštenja ukazuju na čitav 
niz problema, nejednake nadnice, 
prekovremeni rad, neisplaćene zara- 
de, a naročito odbijanje firme da 
dozvoli rad sindikata. ,,Ikea a je na 
prve pokušaje radnika da ukažu na 
ove prbleme reagovala otpuštanjem 
12 zaposlenih koji su optuženi za or- 
ganizovanje protesta, od kojih su de- 
vetoro članovi nezavisnog sindikata 
Kobas (COBAS). Do oštrih sukoba 
došlo je 30. oktobra, kada je policija 
intervenisala kako bi uklonila bloka- 
du kojom je sprečavan ulazak kamiona 
u fabriku i potpuno zaustavljen proces 
rada, da bi 2. novembra došlo do još 
žešćih okršaja u kojima je policija 
napala radnike suzavcem i palicama. 
Istog dana popodne gradonačelnica 
Pjaćence pozvala je na pregovore, na- 
kon kojih je obećala da pomenutih 
dvanaestoro radnika neće biti otpušteni 
već prebačeni u druge radne jedinice, 
čime će praktično biti onemogućen 
dalji rad sindikata u ovoj radnoj 
jedinici. 

Nedelja štrajkova protiv mera 
štednjeuGrčkoj 

Grčki transportni i medijski radnici 
otpočeli su nedelju protesta protiv 
mera štednje. U ponedeljak je atinski 
metro bio zatvoren. Funkcionisala 
je samo jedna tramvajska linija, a 
taksisti su potpuno prestali s ra- 
dom, čime je ozbiljno poremećen 
saobraćaj u glavnom gradu Grčke. 
Takođe, zavladao je i potpuni muk u 
štampanim i elektronskim medijima 
zbog štrajka zaposlenih u medijskim 
kućama. U bolnicama samo mali deo 
osoblja nije obustavio rad. Sindikat 
elektrodistribucije je od ponedeljka 
uveče najavio novu 48-satnu obusta- 
vu električne energije. Kontrolori le- 
ta najavili su tri sata obustave rada za 
utorak, dok će trajektne linije prema 
okolnim ostrvima biti ukinute na 48 
sati. 


Okupiraj Portland 
- sukobi s policijom, oko 50 
demonstranata uhapšeno 

6. novembar. Demonstracije pod nazi- 
vom Okupiraj Portland protiv najavlje- 
nih mera štednje pretvorile su se u žestoke 
sukobe. Policijsko nasilje je započelo na- 
kon pokušaja da se obuzdaju protesti i 
rasteraju demonstranti upotrebom pali- 
ce i suzavca. Protesti protiv mera štednje 
privukli su nekoliko stotina učesnika, 
ali ubrzo su prerasli u neprijavljenu 
protestnu šetnju severoistočnim delom 
grada. Demonstranti su pokušali da 
krenu u jednom pravcu, ali policija im 
to nije dopustila, pa je došlo do sukoba 
u kojem su policijske snage upotrebile 
suzavac. Demonstranti su se potom 
vratili na početno mesto okupljanja, u 
parku Holidej, gde su u znak protesta 
spaljivali glasačke listiće. Organizatori 
demonstracija su izjavili da aktuelne iz- 
bore u SAD organizuje mali deo bogatih 
i da „demokratija kao takva u SAD-u ne 
postoji, već se radi samo o prividu”. 

U Kanadi zabranjeno nošenje 
maski tokom protesta - kazne do 10 
godinazatvora 

Kanadski parlament je prihvatio zakon 
koji zabranjuje građanima da sakrivaju 
lica tokom „neodobrenih” okupljanja, 
za šta mogu da budu kažnjeni i sa 10 
godina zatvora. Kanadski parlament je 
prihvatio ovu meru nakon što je većina 
zakonodavaca glasala za zakon koji će 
biti poslat Senatu. Vlada izjavljuje da 
se zakon odnosi „samo” na „radikalne 
grupe” koje često nose maske dok ,,kr- 
še javni red i mir na ulicama”. To se, 
navodno, „neće se odnositi na one koji 
prisustvuju mirnim protestima”. 

Po ovom tragikomičnom zakonu, 
koji jasno svedoči o panici kanadskih 
vlasti od širenja protesta, verovatno će 
se i nisko nošenje kape (preko očiju) 
smatrati „maskom”, a neko ko nosi burku 
ili turban svakako će biti nepoželjan na 
protestima. 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 
















